REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-15

5. decembar 2023. godine

B e o g r a d

BIRO ZA DRUŠTVENA ISTRAŽIVANjA- BIRODI

Predmet: Odgovor na prijavu Biroa za društvena istraživanja BIRODI: 01 Broj: 013-2005/23-15 od 27. novembra 2023. godine,

Poštovani,

Zahvaljujemo se na dostavljenoj analizi izveštavanja o javnim funkcionerima u okviru centralnih informativnih emisija na RTS od 1. do 15. novembra 2023. godine. Ovom prilikom skrećemo pažnju da su parlamentarni izbori u Republici Srbiji raspisani za 17. decembar 2023. godine, te da je članom 62. stav 7. Zakona o elektronskim medijima propisano da trideset dana pre dana određenog za glasanje mediji ne mogu izveštavati o zvaničnim javnim skupovima na kojima se otvaraju infrastrukturni i drugi objekti (putevi, mostovi, škole, bolnice, fabrike i sl.), odnosno obeležava početak izgradnje takvih objekata ako na tim skupovima učestvuju javni funkcioneri koji su kandidati za predsednika Republike, narodne poslanike, poslanike u skupštini autonomne pokrajine i odbornike u skupštini jedinice lokalne samouprave. Nadležan organ za nadzor nad primenom Zakona o elektronskim medijima je nadležno regulatorno telo čiji delokrug rada je propisan članom 7. Zakona o elektronskim komunikacijama.

Nadzorni odbor za izbornu kampanju obratio se Radio televiziji Srbije sa zahtevom za dostavljanje informacije o predstavnicima RTS za zaključenje sporazuma kojim se utvrđuju broj i trajanje emisija za predstavljanje podnosilaca proglašenih izbornih lista (član 144. Zakona o izboru narodnih poslanika). U narednom periodu planiran je sastanak sa predstavnicima RTS radi dobijanja informacija o potpisanom sporazumu sa predstavnicima proglašenih izbornih lista.

PREDSEDNIK

Svetislav Goncić S.r.